Document ID: /roh_data/filtered/fineweb-2-filterrobots_roh.jsonl.gz/49615

Pass biometric
- Glindesdi, 14.6.2010, 15:53
Introducziun da datas biometricas electronicas en il passaport svizzer ed en documents da viadi per persunas estras (midada da la lescha federala davart las persunas estras).
Sin l'entir mund introduceschan adina dapli stadis passaports biometrics cun datas ch'èn registradas en moda electronica, ils uschenumnads passaports electronics. Per garantir er en l'avegnir la libertad da viagiar da las Svizras e dals Svizzers e per tegnair il passaport svizzer er vinavant sin in aut nivel da segirezza, han il cussegl federal ed il parlament concludì d'introducir definitivamain il passaport electronic er en Svizra. Las normas ch'èn liantas per ils stadis da Schengen vegnan uschia realisadas er en ils passaports svizzers. Cunter quest conclus federal èsi vegnì fatg in referendum.
Flaivel gea per il pass biometric
Il pievel svizzer ha approvà malapaina cun 50,1 % l'introducziun dal pass biometric. 9 chantuns han approvà il pass biometric e 14 chantuns han ditg na. Gea han ditg 953'136 persunas e na 947'632 persunas, quai è be ina differenza da 5'504 vuschs.